bombman/thwiki-2026-super-clean-5k huggingface dataset:
รถอุปกรณ์หนักหลายประเภทจอดอยู่ใกล้บริเวณก่อสร้างทางหลวง อุปกรณ์หนัก เครื่องจักรหนัก (heavy machinery) เครื่องจักรงานดิน (earthmovers) ยานพาหนะก่อสร้าง (construction vehicles) หรือ อุปกรณ์ก่อสร้าง (construction equipment) หมายถึงยานพาหนะสำหรับงานหนักซึ่งได้รับการออกแบบมาเป็นพิเศษเพื่อปฏิบัติงานก่อสร้าง ส่วนใหญ่มักเกี่ยวข้องกับงานดินหรือการก่อสร้างขนาดใหญ่อื่น ๆ อุปกรณ์หนักโดยทั่วไปประกอบด้วยระบบอุปกรณ์ห้าส่วน ได้แก่ ทำงาน (implement) ลากจูง (traction) โครงสร้าง (structure) ส่งกำลัง (power train) และควบคุม/ข้อมูล (control/information) มีการใช้อุปกรณ์หนักมาตั้งแต่ศตวรรษที่ 1 ก่อนคริสตกาลเป็นอย่างน้อย โดยวิศวกรชาวโรมันโบราณ วิตรูวิอุส (Vitruvius) ได้อธิบายถึงปั่นจั่นที่ขับเคลื่อนด้วยแรงงานคนหรือสัตว์ใน De architectura ของเขา อุปกรณ์หนักทำงานโดยอาศัยหลักการได้เปรียบเชิงกลของเครื่องกลอย่างง่ายซึ่งเพิ่มอัตราส่วนระหว่างแรงขาเข้าที่ใช้กับแรงที่กระทำ ทำให้งานที่เดิมต้องใช้คนหลายร้อยและใช้เวลาหลายสัปดาห์ในการทำงานสามารถทำได้ง่ายขึ้นและเร็วขึ้น อุปกรณ์บางชนิดใช้ระบบขับเคลื่อนด้วยไฮดรอลิกเป็นแหล่งกำเนิดการเคลื่อนที่หลัก คำว่า 'แพลนต์' (plant) ในบริบทนี้ ได้ถูกนำมาใช้หมายถึงอุปกรณ์อุตสาหกรรมทุกประเภท รวมถึงอุปกรณ์เคลื่อนที่ (เช่น ในความหมายเดียวกับโรงไฟฟ้า - powerplant) อย่างไรก็ดี เดิมทีคำว่า 'แพลนต์' หมายถึง 'โครงสร้าง' หรือ 'สถานประกอบการ' โดยทั่วไปในความหมายของโรงงานหรือสถานที่เก็บสินค้า ดังนั้นจึงถูกใช้ตรงกันข้ามกับเครื่องจักรที่เคลื่อนย้ายได้ โดยมักอยู่ในวลี 'แพลนต์และอุปกรณ์' (plant and equipment) อ้างอิง
มาบแก เป็นตำบลในอำเภอลาดยาว จังหวัดนครสวรรค์ เดิมเป็นตำบลของอำเภอทัพทัน จังหวัดอุทัยธานี ที่ตั้งและอาณาเขต ตำบลมาบแก มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลสร้อยละคร ทิศตะวันออก ติดต่อกับตำบลวังเมือง ทิศใต้ ติดต่อกับตำบลไผ่เขียว (อำเภอสว่างอารมณ์ จังหวัดอุทัยธานี) ทิศตะวันตก ติดต่อกับตำบลห้วยน้ำหอม ประวัติ มาบแกในอดีตพื้นที่เดิมเป็นหมู่บ้านและตำบลในเขตอำเภอทัพทัน จังหวัดอุทัยธานี เกิดจากพื้นที่ที่มีบ่อน้ำขนาดใหญ่ซึ่งมีต้นสะแกขึ้นล้อมรอบ มีสัตว์ป่านานาชนิดอาศัยอยู่ ต่อมามีพระธุดงค์ชื่อหลวงพ่อจอมศรี ได้มาชักชวนญาติจากจังหวัดสุพรรณบุรีเข้ามาตั้งถิ่นฐานทำอาชีพทำนา และได้ตั้งชื่อหมู่บ้านว่า มาบแก ต่อมาขุนลาดบริบาล (หลง หมู่พยัคฆ์) กำนันตำบลลาดยาว ได้เสนอความเห็นต่อพระยาสุนทรพิพิธ (เชย สุนทรพิพิธ) ผู้ว่าราชการจังหวัดนครสวรรค์ และพลโทพระยาเทพหัสดินทร์ สมุหเทศาภิบาลนครสวรรค์ พิจารณายกฐานะตำบลลาดยาวขึ้นเป็นอำเภอลาดยาว จนเมื่อพ.ศ. 2468 ทางกระทรวงมหาดไทยได้รวมท้องที่ห่างไกลจากที่ว่าการอำเภอ ได้แก่ ตำบลลาดยาว ตำบลหนองยาว ตำบลวังม้า ของอำเภอโกรกพระ ตำบลเนินขี้เหล็ก ตำบลบ้านไร่ ของอำเภอบรรพตพิสัย จังหวัดนครสวรรค์ รวมทั้งตำบลมาบแก ตำบลวังเมือง ของอำเภอทัพทัน เขตจังหวัดอุทัยธานีด้วย โดยตั้งที่ว่าการอำเภอที่ตำบลลาดยาว ให้ชื่อว่า 'อำเภอลาดยาว' ขึ้นตรงกับจังหวัดนครสวรรค์ การปกครองส่วนภูมิภาค การปกครองส่วนภูมิภาค ตำบลมาบแกแบ่งพื้นที่การปกครองออกเป็น 7 หมู่บ้าน ได้แก่ หมู่ที่ 1 บ้านมาบแก หมู่ที่ 2 บ้านท่าสนุ่น หมู่ที่ 3 บ้านมาบแก หมู่ที่ 4 บ้านมาบแก หมู่ที่ 5 บ้านหนองโพรงเข้ หมู่ที่ 6 บ้านวังแจง หมู่ที่ 7 บ้านหน้าเขา อ้างอิง มาบแก มาบแก
ชาฮ์ซาดา ดาวูด (12 กุมภาพันธ์ ค.ศ. 1975 – 18 มิถุนายน ค.ศ. 2023) เป็นนักธุรกิจและผู้ใจบุญชาวปากีสถาน ดาวูดกับูซูลัยมาน ลูกชายอายุ 19 ปี กับอีกสามคน เสียชีวิตภายในยานใต้น้ำไททันตอนระเบิดภายในในการเดินทางท่องเที่ยวเพื่อชมซากไททานิก ชีวิตช่วงต้น ดาวูดเกิดในวันที่ 12 กุมภาพันธ์ ค.ศ. 1975 ที่ราวัลปินดี โดยเป็นบุตรคนโตของฮุสเซน ดาวูด น้องสาวของเขาได้แก่ Azmeh Dawood และ Sabrina Dawood คนหลังเป็นที่รู้จักจากความพยายามด้านการกุศลของเธอ น้องชายของเขาคือ Abdul Samad Dawood อาฮ์เหม็ด ดาวูด ปู่ของเขา เป็นนักอุตสาหกรรมชาวเมโมนชื่อดังผู้ก่อตั้งธุรกิจครอบครัว Dawood Group ดาวูดได้รับการศึกษาขั้นต้นจากวิทยาลัยเอจิสันในเมืองลาฮอร์ เขาศึกษาต่อจนสำเร็จการศึกษาระดับนิติศาสตรบัณฑิตจากมหาวิทยาลัยบักกิงแฮม และวิทยาศาสตรมหาบัณฑิตสาขาการตลาดสิ่งทอระดับโลกจากมหาวิทยาลัยฟิลาเดลเฟีย (ปัจจุบันคือมหาวิทยาลัยทอมัส เจฟเฟอร์สัน) อาชีพ ชีวิตส่วนตัว ใน ค.ศ. 2002 ชาฮ์ซาดา ดาวูดสมรสกับ Christine Dawood Meckel (เกิด ค.ศ. 1975) ผู้เกิดและเติบโตในประเทศเยอรมนี หลังอาศัยอยู่ในปากีสถานและสิงคโปร์ ทั้งคู่ตั้งถิ่นฐานอยู่ในสหราชอาณาจักรใน ค.ศ. 2014 ทั้งสองมีลูกสองคน คือ บุตรชายชื่อ ซูเลมาน (2004–2023) และบุตรสาวชื่ิอ Alina (เกิด ค.ศ. 2006) ดาวูดกลายเป็นพลเมืองมอลตาใน ค.ศ. 2016 โดยรายงานผ่านโครงการนักลงทุนรายบุคคล รายงานสื่อระบุว่า ดาวูดมีความสนใจในการศึกษาถิ่นที่อยู่อาศัยตามธรรมชาติและพลังงานหมุนเวียนอย่างยิ่ง เขาได้รับการบรรยายว่าเป็น 'ผู้ชื่นชอบการถ่ายภาพ' โดยหลงใหลในการถ่ายภาพสัตว์ป่าและการสำรวจถิ่นที่อยู่อาศัยตามธรรมชาติที่แตกต่างกันอย่างยิ่ง หมายเหตุ อ้างอิง
พิสรขชลาลปุระ (Bisrakh Jalalpur) หรือ พิสรัข (Bisrakh) เป็นหมู่บ้านในเขตตะวันตกของปริมณฑลนอยดา ประเทศอินเดีย ในอำเภอโคตมพุทธนคร รัฐอุตตรประเทศ ว่ากันว่าหมู่บ้านนี้เป็นบ้านเกิดของกษัตริย์ราวณะ (ทศกัณฐ์) แห่งกรุงลงกา ในมหากาพย์รามายณะ ในช่วงเทศกาลทุสเสหระซึ่งเฉลิมฉลองชัยชนะของพระรามเหนือราวณะ ในประเทศอินเดียมักฉลองด้วยการเผาหุ่นรูปราวณะ ยกเว้นแต่ในพิสรัขซึ่งฉลองเทศกาลนี้ในฐานะวันไว้ทุกข์ ประกอบพิธียัญแลพสวดบูชาเพื่อให้ดวงวิญญาณของราวณะไปสู่สุขคติ ชาวบ้านเชื่อว่าหากเลือกบูชารามลีลาแทน ราวณะจะนำพาความโชคร้ายมาแก่หมู่บ้าน ที่ตั้ง พิสรัขเป็นหมู่บ้านขนาดเล็ก ตั้งอยู่ในเขตอำเภอโคตมพุทธนคร ซึ่งเป็นปริมณฑลของนครนอยดา หมู่บ้านยังคงมีลักษณะแบบดั้งเดิม เต็มไปด้วยถนนแคบ ๆ เป็นหลุ่มบ่อ ตั้งอยู่ห่างไป จากเมืองหลวงนิวเดลี ตำนาน 'Angkor - la naissance d'un mythe' (musée Guimet) (11803982705).รูปสลักราวณะในนครวัด ประเทศกัมพูชา, คริสต์ศตวรรษที่ 12 ตามตำนานพื้นถิ่นเล่าว่าชื่อของหมู่บ้านเป็นรูปแปลงมาจากคำว่า วิศรวะ ชื่อบิดาของราวณะ ฤาษีโบราณผู้มีชื่อเสียง บูชาพระศิวะ และอาศัยอยู่ที่หมู่บ้านนี้ ราวณะเกิดและใช้ชีวิตวัยเด็กที่นี่ วิศรวะเคยค้นพบศิวลึงค์ในป่าและสถาปนาพิสรขธามขึ้นตรงจุดที่พบศิวลึงค์และประกอบพิธีบูชา ตำนานพื้นถิ่นของหมู่บ้านเชื่อว่าหากประกอบพิธีบูชารามลีลาในพิสรัข จะทำให้ราวณะโกรธเกรี้ยว ดังนั้นในช่วงนวราตรี ที่พิสรัขจะประกอบพิธียัญบูชาศิวลึงค์และระลึกถึงราวณะแทน มนเทียร มีหลายมนเทียรในหมู่บ้านที่มีอายุมากกว่าพันปี หนึ่งในมนเทียรนี้ประดิษฐานสวยัมภุศิวลึงค์ซึ่งว่ากันว่าวิศรวะ (ท้าวลัสเตียน) และราวณะ (ทศกัณฐ์) บูชามาก่อน ลึงค์มีรูปแปดเหลี่ยม สูง เหนือพื้นดิน ว่ากันว่ามีความลึกใต้ดิน มีพิธีบูชาที่มนเทียรนี้ทุกวัน ในปี 2014 มีการก่อสร้างมนเทียรใหม่เพื่อบูชาราวณะด้วยมูลค่า 20 ล้านรูปี ภายในมีแผนจะประดิษฐานศิวลึงค์ขนาดสูง และเทวรูปราวณะขนาดสูง ประชากร ตามสำมะโนประชากรปี 2011 หมู่บ้านมีประชากรรวม 5,470 คน (24.31% เป็นวรรณะกำหนด), 882 ครอบครัว คิดเป็นชาย 2,921 คน และหญิง 2,549 คน อัตราการรู้หนังสืออยู่ที่ 77.58% ซึ่งสูงกว่าค่าเฉลี่ยรัฐที่ 68.01% อ้างอิง บรรณานุกรม
ภาพนูนแนฆเชโรสแทมของแนร์เซทรงรับแหวนแห่งกษัตริย์จากรูปสตรี ซึ่งนักวิชาการบางส่วนเชื่อว่าเป็นเทพีอานะฮีตะ ส่วนอีกกลุ่มเสนอว่าเป็นชาปูร์ดูฆทัก ชาปูร์ดูฆทัก (เปอร์เซียกลาง: Šābuhrduxtag, แปลว่า 'พระธิดาแห่งชาปูร์') มีอีกพระนามว่า ชาปูร์ดูฆทักที่ 2 เป็นพระราชินีซาเซเนียน (บอนบีชน์) ในช่วงปลายคริสต์ศตวรรษที่ 3 ถึงต้นคริสต์ศตวรรษที่ 4 ผู้เป็นพระมเหสีในแนร์เซ จักรพรรดิซาเซเนียน (ชาฮ์) มีการเสนอแนะว่าพระนางเป็นพระราชธิดาในชาฮ์ชาปูร์ที่ 1 กระนั้น เรื่องนี้ยังเป็นที่ถกเถียงกันอยู่ พระนางได้รับการกล่าวถึงในจารึกที่แคอ์แบเยแซร์โทชต์ เขียนขึ้นประมาณ ค.ศ. 262 พระนางถือครองบรรดาศักดิ์ sagan banbishn ('ราชินีแห่งศกะ') เนื่องจากแนร์เซ พระสวามี ครองตำแหน่งเป็นผู้ว่าราชการแห่งศกะสถานในขณะนั้น เมื่อแนร์เซขึ้นครองราชย์ใน ค.ศ. 293 พระองค์ทรงสร้างภาพนูนต่ำที่แนฆเชโรสแทม ซึ่งปรากฏภาพพระองค์ขณะทรงรับแหวนแห่งกษัตริย์จากรูปสตรีที่มักเชื่อกันว่าเป็นเทพีอานะฮีตะ อย่างไรก็ตาม นักวิชาการบางคนเสนอว่านี่อาจเป็นพระราชินีของพระองค์ คือ ชาปูร์ดูฆทัก อ้างอิง ข้อมูล
เมอลูกัตที่ปูราตีร์ตาเอิมปุล เมอลูกัต เป็นพิธีกรรมชำระล้างจิตใจ ร่างกาย และทางจิตวิญญาณ โดยใช้น้ำ มีปฏิบัตินับถือในจังหวัดบาหลี ประเทศอินโดนีเซีย ธรรมเนียมนี้มีสืบทอดปฏิบัติมาในชุมชนศาสนาฮินดูแบบบาหลีจนถึงปัจจุบัน คำว่า เมอลูกัต มีที่มาจากคำภาษาชวาเก่า ลูกัต (lukat) แปลว่า 'การชำระให้บริสุทธิ์' พิธีกรรมเมอลูกัตนั้นนำโดยนักบวชและประกอบด้วยการถวายเครื่องบูชา เช่น ปรัซจีตา (prascita) หรือ บายูวัน (bayuan) ซึ่งเตรียมควบคู่กับมันตรา ซึ่งนักบวชเป็นผู้สวด หลังพิธีมันตราเสร็จแล้ว จะนำบุคคลนั้นชำระด้วยน้ำมะพร้าว ก่อนจะลงจุ่มน้ำในทะเลสาบ แม่น้ำ ทะเล หรือสถานที่สำหรับล้าง ที่มีความเชื่อว่าจะประทานพร พิธีกรรมนี้นิยมทำในช่วงโอกาสวันสำคัญทางศาสนาฮินดู เช่น ปูร์นามา (Purnama), ตีเลิม (Tilem) และ กาเจิงกลีวน (Kajeng Kliwon) นอกจากนี้ยังมีการจัดเมอลุกัตเป็นหมู่คณะโดยโรงเรียน ห้างร้าน หน่วยงาน หรือชุมชน มีปฏิบัติตามศาสนสถาน ทะเลสาบ หาดทราย และทะเลทั่วบาหลี ในปูราหลายแห่งมีพื้นที่สำหรับเมอลูกัตเฉพาะ เช่น ปูราตีร์ตาเอิมปุลและปูรากูนุงกาวีเซอบาตู เป็นต้น โดยในปัจจุบัน อาจถือว่าปูราตีร์ตาเอิมปุลมีชื่อเสียงที่สุดสำหรับการทำเมอลูกัต รวมถึงกลายมาเป็นกิจกรรมสำหรับนักท่องเที่ยว อ้างอิง
ซุมเบอราวัน เป็นสถูปพุทธตั้งอยู่ในหมู่บ้านโตโยมาร์โต ตำบลซุมเบอราวัน อำเภอมาลัง จังหวัดชวาตะวันออก ประเทศอินโดนีเซีย ตั้งอยู่บนที่ราบสูงบนที่ราบทิศใต้ของเขาอาร์จูโน โดยรอบมีน้ำพุธรรมชาติมากมาย สถูปนี้ตั้งอยู่ห่างไปหกกิโลเมตรจากจัณฑิสิงหะส่าหรี สถูปนี้เชื่อว่าสร้างขึ้นในสมัยสิงหะส่าหรี (ประมาณศตวรรษที่ 13) อย่างไรก็ตาม นักโบราณคดีระบุอายุของสถูปนี้อยู่ที่ปลายศตวรรษที่ 14 ถึงต้นศตวรรษที่ 15 ซึ่งเป็นสมัยมัชปาหิต องค์สถูปประกอบด้วยฐานรูปสี่เหลี่ยม มีลักษณะสถูปเป็นทรงระฆังคว่ำแบบบุโรพุทโธในชวากลาง ส่วนยอดสูญหายไป ตัวโครงสร้างสถูปทำมาจากหินแอนดีไซต์ ชื่อ ซุมเบอราวัน ประกอบมาจากคำภาษาชวาคือ sumber แปลว่า 'น้ำพุธรรมชาติ' และ awan แปลว่า 'เที่ยง' เชื่อว่าน้ำพุธรรมชาติที่นี่ในอดีตมีความสำคัญเชิงพิธีกรรมพราหมณ์และพุทธ จึงสร้างสถูปนี้ขึ้นเพื่อเป็นเหมือนศาลผู้พิทักษ์บ่อน้ำพุธรรมชาตินี้ เชื่อว่าสถานที่นี้คือ กาซูรังงานัน (Kasurangganan) หรือ สวนทูตสวรรค์ ที่ปรากฏในบันทึกนาการักเรอตากามาว่ากษัตริย์ฮายัมวูรุกแห่งมัชปาหิตเคยเดินทางมาเยือนขณะเดินทางทั่วชวาตะวันออกในปี 1359 อ้างอิง
ท่าอากาศยานนานาชาติคยา เป็นท่าอากาศยานนานาชาติให้บริการนครคยา รัฐพิหาร ประเทศอินเดีย ตั้งอยู่ห่างไป ทางใต้ของนครคยา และ จากพุทธคยา สถานที่ตรัสรู้ของพระโคตมพุทธเจ้า ท่าอากาศยานมีพื้นที่ขนาด อาคารผู้โดยสารมีขนาด 7,500 ตารางเมตร สามารถรองรับเที่ยวบินขาออก 250 เที่ยว และเที่ยวบินขาเข้า 250 เที่ยว, สะพานเครื่องบินสองสะพาน และสามารรองรับอากาศยานประเภทแอร์บัส A320 ห้าลำ ท่าอากาศยานนี้ให้บริการเป็นท่าอากาศยานตามฤดูเป็นหลัก และให้บริการนักท่องเที่ยวพุทธศาสนิกชนโดยเฉพาะที่เดินทางมาจากประเทศไทย, ภูฏาน, พม่า และศรีลังกา รหัสท่าอากาศยาน ในรายงานเมื่อเดือนมกราคม 2021 โดยรัฐสภาอินเดีย ระบุว่ารหัส IATA ของท่าอากาศยาน (GAY; ในภาษาอังกฤษตรงกับคำว่า เกย์) นั้น 'ไม่เหมาะสม, ไม่สมควร, หมิ่นเหม่ และน่าละอาย' แก่นครคยา โดยเฉพาะด้วยความสำคัญทางศาสนาของคยา ในรายงานนี้ คณะกรรมการเสนอให้เปลี่ยนรหัสท่าอากาศยานเป็น 'YAG' แทน รวมถึงเรียกร้องให้รัฐบาล 'พยายามทุกวิถีทาง' ที่จะเปลี่ยนรหัสท่าอากาศยาน ณ เดือนกุมภาพันธ์ 2022 IATA ปฏิเสธการเปลี่ยนรหัส ระบุว่ารหัสท่าอากาศยานเป็นถาวร ยกเว้นแต่มีเหตุผลสำคัญที่เกี่ยวข้องกับความปลอดภัยด้านการบินเท่านั้น กลุ่มผู้มีความหลากหลายทางเพศในอินเดียวิจารณ์คำร้องขอของคณะกรรมการรัฐสภาว่ามีลักษณะเกลียดกลัวคนรักร่วมเพศ การขยาย ท่าอากาศยานคยามีการซื้อที่เดินขนาด เพื่อเตรียมการขยับขยาย โดยการท่าอากาศยานอินเดีย (AAI) มีแผนพัฒนาท่าอากาศยานนี้เป็นท่าอากาศยานรับมือของท่าอากาศยานโกลกาตา รัฐมนตรีการบินพลเรือน เค ซี เวนุโคปาล แจ้งต่อราชยสภาในปี 2018 ว่า AAI ได้ร้องขอให้รัฐบาลรัฐพิหารจัดหาที่ดินเพิ่มเติมอีก เพื่อขยายท่าอากาศยาน โดยการขยายท่าอากาศยานวางแผนจะสร้างอาคารผู้โดยสารใหม่แทนหลังเดิม และมีแผนจะขยายรันเวย์ 10/28 รวมถึงการติดตั้งระบบ CAT-I ILS ไปจนถึงการสร้างอาคารพักสินค้าเช่นกัน จุดหมายปลายทาง อ้างอิง
พุทธศักราช 1612 ใกล้เคียงกับ เมษายน ค.ศ. 1069 - มีนาคม ค.ศ. 1070 มหาศักราช 991 เหตุการณ์ แบ่งตามสถานที่ อังกฤษ 28 มกราคม – ชาวนอร์ทัมเบรียสังหารโรเบิร์ต เดอ โคมีนส์ เอิร์ลแห่งนอร์ทัมเบรียคนใหม่ซึ่งเป็นชาวนอร์มัน ที่เมืองเดอรัม และโจมตีเมืองยอร์ก พระเจ้าสเวนที่ 2 แห่งเดนมาร์กนำกองเรือขึ้นฝั่งที่แม่น้ำฮัมเบอร์เพื่อสนับสนุนกบฏนอร์ทัมเบรีย และกบฏเหล่านั้นเข้าร่วมกับพระองค์ในการเผาเมืองยอร์ก โจมตีปราสาททั้งสองแห่งและทำลายอาสนวิหารเก่า ที่สแตฟฟอร์ด พระเจ้าวิลเลียมผู้พิชิตปราบกบฏที่นำโดยเอ็ดวิน เอิร์ลแห่งเมอร์เซียได้อย่างรวดเร็ว ฤดูหนาว ค.ศ. 1069–1070 – การปราบปรามภาคเหนือ: พระเจ้าวิลเลียมผู้พิชิตปราบกบฏของชาวอังกฤษที่ต่อต้านการปกครองของพระองค์ โดยพระองค์นำกองกำลังเดินทัพไปทางภาคเหนือของอังกฤษ เผาบ้านเรือน พืชผล สัตว์เลี้ยง และที่ดินตั้งแต่เมืองยอร์กถึงเดอรัม ส่งผลให้ประชากรมากกว่า 100,000 คนเสียชีวิต ส่วนใหญ่จากความอดอยากและความหนาวเย็นในฤดูหนาว เอเชีย จักรพรรดิซ่งเฉินจงแต่งตั้งหวังอันฉือให้ดำรงตำแหน่งอัครมหาเสนาบดีของพระองค์ เขาดำเนินนโยบายใหม่ ซึ่งรวมถึงการปฏิรูปด้านการเงินและการค้า การเสริมความมั่นคงและระเบียบ การจัดตั้งระบบเป่าเจี้ย และอื่น ๆ วันเกิด วันถึงแก่กรรม อ้างอิง
มหาบัตมักบะรา (Mahabat Maqbara) และ บะหาอุดดีนมักบะรา (Bahauddin Maqbra) เป็นหมู่อนุสรณ์ศพในนครชุนาคฒ รัฐคุชราต ประเทศอินเดีย สร้างขึ้นในปี 1892 และ 1896 ตามลำดับ เพื่อไว้ศพของ มหาบัต ข่าน ที่สอง (Mahabat Khan II) นาวับแห่งรัฐชุนาคฒ และรัฐมนตรี บะหาอุดดีน ฮุสซัยน์ ภาร (Bahauddin Hussain Bhar) ตามลำดับ ประวัติศาสตร์ มหาบัตมักบะราเริ่มก่อสร้างในปี 1878 โดย นาวับ มหาบัต ข่าน ที่สอง (Nawab Mahabat Khan II, 1851–82) ก่อสร้างแล้วเสร็จในปี 1892 ในรัชสมัยของนาวับ พหาทุร ข่าน ที่สาม (Nawab Bahadur Khan III, 1882–92) เป็นที่ไว้ศพของนาวับ มหาบัต ข่าน ที่สอง ปัจจุบันมีสถานะเป็นโบราณสถานภายใต้การพิทักษ์โดยรัฐบัญญัติของรัฐคุชราต อนุสรณ์ศพที่ตั้งอยู่ตรงข้ามกันทางทิศเหนือ เป็นของรัฐมนตรีของมหาบัต ชื่อ เชก บะหาอุดดีน ฮุสซัยน์ ภาร (Sheikh Bahauddin Hussain Bhar) โดยใช้เงินของตนเองในการก่อสร้าง สร้างขึ้นระหว่งปี 1891–1896 สถาปัตยกรรม อนุสรณ์ศพทั้งสองเป็นที่รู้จักจากการผสมผสานสถาปัตยกรรมอินเดีย-อิสลาม โดยเฉพาะแบบรัฐสุลต่านคุชราตและโมกุล เข้ากับอิทธิพลแบบยุโรป (กอธิก) อ้างอิง
เดชชาติ ทาศิลป์ (เกิด 3 พฤษภาคม พ.ศ. 2548) เป็นนักแสดง นักร้อง และนายแบบชาวไทยในสังกัดจีเอ็มเอ็มทีวี ผลงานเด่นของเขาได้แก่ 'แค่ที่แกง' และ 'ไหนใครว่าพวกมันไม่ถูกกัน' เป็นต้น ประวัติ เดชชาติ ทาศิลป์ เกิดเมื่อวันที่ 3 พฤษภาคม พ.ศ. 2548 สูง 183 ซม. น้ำหนัก 60 กก. จบมัธยมศึกษาตอนปลายจากโรงเรียนสาธิตมหาวิทยาลัยบูรพา ปัจจุบันกำลังศึกษาต่อระดับปริญญาตรีที่คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง อาชีพ พ.ศ. 2566 เมื่อวันที่ 17 ตุลาคม จีเอ็มเอ็มทีวีประกาศว่าเดชชาติและสุวิจักขณ์ ปิยะนพโรจน์ จะแสดงในละครเรื่อง 'แค่ที่แกง' ซึ่งมีกำหนดออกอากาศในปี พ.ศ. 2567 ในงาน ‘Up & Above Part 1 พ.ศ. 2567 จนถึงปัจจุบัน ละครเรื่อง 'แค่ที่แกง' ออกอากาศเมื่อวันที่ 31 มีนาคม ในเดือนตุลาคม พ.ศ. 2568 เดชชาติและสุวิจักขณ์กลับมาแสดงนำร่วมกันในละครเรื่อง 'ไหนใครว่าพวกมันไม่ถูกกัน' ผลงาน ละครโทรทัศน์ ; ละครโทรทัศน์ทั้งหมดออกอากาศทางช่องจีเอ็มเอ็ม 25 ปี เรื่อง รับบท หมายเหตุ 2567 แค่ที่แกง แกง นักแสดงนำ 2568 โปรดใช้วิจารณญาณในการรักเธอ มาวิน นักแสดงนำในตอน หมอดูทักครับ ไหนใครว่าพวกมันไม่ถูกกัน เจโรม นักแสดงนำ อ้างอิง
กะอ์บะฮ์ในมักกะฮ์เป็นสถานที่ศักดิ์สิทธิ์ในศาสนาอิสลาม อันเป็นศาสนาประจำชาติของประเทศซาอุดีอาระเบีย ศาสนาอิสลามเป็นศาสนาประจำชาติของประเทศซาอุดีอาระเบีย ในฐานะ 'บ้านของศาสนาอิสลาม' ที่ศาสดาแห่งศาสนาอิสลามอาศัยอยู่และปฏิบัติภารกิจของท่าน ราชอาณาจักรนี้ดึงดูดผู้แสวงบุญฮัจญ์ที่เป็นมุสลิมหลายล้านคนต่อปี และครูสอนศาสนากับนักเรียนหลายพันคนจากทั่วโลกมุสลิมเดินทางมาเพื่อศึกษา พลเมืองประมาณ 100% เป็นมุสลิม และประชากรแรงงานต่างชาติจำนวนมากก็นับถือศาสนานี้เช่นกัน ระบบกฎหมายและการศึกษาใช้รูปแบบทางการตามวิถีศาสนาอิสลามนิกายซุนนี สำนักฮันบะลี กฎหมายหลักของซาอุดีอาระเบียระบุว่าเป็นหน้าที่ของพลเมืองทุกคนที่จะปกป้องศาสนาอิสลาม ศาสนาในซาอุดีอาระเบียแผ่ขยายออกไปนอกพรมแดน นับตั้งแต่คริสต์ทศวรรษ 1970 รัฐบาลซาอุดีอาระเบียใช้เงินหลายหมื่นล้านดอลลาร์จากรายได้จากการส่งออกน้ำมันไปทั่วโลกอิสลามและที่อื่น ๆ เพื่อส่งเสริมศาสนาอิสลาม โดยเฉพาะอย่างยิ่งแนวทางการฟื้นฟูศาสนาอิสลามแบบซะละฟีอย่างเคร่งครัดตามคำสอนของมุฮัมมัด อิบน์ อับดุลวะฮ์ฮาบ อย่างไรก็ตาม ใน ค.ศ. 2017 มกุฎราชกุมารมุฮัมมัด บิน ซัลมานทรงยกเลิกข้อจำกัดต่าง ๆ ของวะฮาบีหลายข้อ (เช่น การห้ามสวนสนุก โรงภาพยนตร์ การขับขี่ยานยนต์โดยสตรี ฯลฯ) แม้ว่ารัฐบาลจะไม่ได้ควบคุมการแสดงออกทางศาสนาก็ตาม รัฐบาลกำหนดข้อจำกัดในเสรีภาพทางศาสนา ชาวต่างชาติที่พยายามขอสัญชาติซาอุดีอาระเบียจะต้องเป็นมุสลิมอยู่แล้วหรือเปลี่ยนไปนับถือศาสนาอิสลาม การเผยแผ่ศาสนา/ส่งเสริมศาสนาที่ไม่ใช่อิสลามถือเป็นสิ่งต้องห้ามตามกฎหมาย ฉบับ ค.ศ. 2022 อ้างอิง
เทศบาลเมืองบางไผ่ เป็นเทศบาลเมืองและตำบลในอำเภอเมืองนนทบุรี จังหวัดนนทบุรี ท้องที่เทศบาลตั้งอยู่ฝั่งตะวันตกแม่นํ้าเจ้าพระยา เป็นที่ตั้งของวัดสำคัญหลายแห่ง คือ วัดสังฆทาน วัดอมฤต วัดเขียน วัดโชติการาม วัดค้างคาว วัดตึก วัดศาลารี วัดทองนาปรัง ปัจจุบันพื้นที่มีการเติบโตทางด้านอสังหาริมทรัพย์ บ้านจัดสรร ธุรกิจค้าปลีก ห้างสรรพสินค้าจำนวนมาก เดิมพื้นที่มีฐานะเป็นสภาตำบลบางไผ่ ต่อมาได้รับการจัดตั้งเป็นองค์การบริหารส่วนตำบลบางไผ่ ในปี พ.ศ. 2539 จนกระทั่งได้รับการยกฐานะเป็น เทศบาลเมืองบางไผ่ ในวันที่ 19 พฤศจิกายน พ.ศ. 2568 ทำให้พื้นที่อำเภอเมืองนนทบุรีมีการปกครองระดับเทศบาลเมืองขึ้นไปทุกตำบล ภูมิศาสตร์ ที่ตั้งและอาณาเขต เทศบาลเมืองบางไผ่มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้ ทิศเหนือ ติดต่อกับเขตเทศบาลเมืองบางศรีเมือง มีคลองบางสีทองและคลองวัดสนามเป็นเส้นแบ่งเขต ทิศตะวันออก ติดต่อกับเทศบาลนครนนทบุรี มีแนวกึ่งกลางแม่น้ำเจ้าพระยาเป็นเส้นแบ่งเขต ทิศใต้ ติดต่อกับเทศบาลเมืองบางกรวย (อำเภอบางกรวย) มีคลองบางกรวยและคลองธรรมาภิบาลเป็นเส้นแบ่งเขต ทิศตะวันตก ติดต่อกับเขตเทศบาลตำบลบางสีทอง (อำเภอบางกรวย) คลองบางกรวย คลองธรรมาภิบาล และคลองบางสีทองเป็นเส้นแบ่งเขต ประชากร ประชากรในเขตเทศบาลเมืองบางไผ่ตามทะเบียนราษฎร ณ วันที่ 30 พฤศจิกายน พ.ศ. 2568 มีจำนวน 13,362 คน เป็นชาย 6,262 คน เป็นหญิง 7,100 คน หมู่ ชื่อหมู่บ้าน ประชากร (เดือนพฤศจิกายน 2568) จำนวนบ้าน ชาย หญิง รวม - ทะเบียนบ้านกลาง 94 94 188 2 1 บางไผ่ 954 1,051 2,005 1,194 2 บางไผ่ใหญ่ 685 761 1,446 846 3 บางไผ่ใหญ่ 857 929 1,786 1,068 4 บางไผ่น้อย 2,033 2,377 4,410 1,701 5 ทองนาปรัง 1,639 1,888 3,527 1,654 รวม 6,262 7,100 13,362 6,465 อ้างอิง
เจ้าหลวง หรือ เจ้าหอคำ หมายถึง เจ้าผู้ครองนคร หรือ พระเจ้าผู้ครองนคร เป็นตำแหน่งปกครองสูงสุดในระบบเจ้าขันห้าใบ มีอำนาจเฉกเช่นพระมหากษัตริย์ มีพานทองคำกลมเครื่องพร้อมเป็นเครื่อยศ เจ้าหลวงที่ทรงอำนาจมากจะเรียกว่า 'เจ้ามหาชีวิต' ดังข้าราชการอังกฤษที่เดินทางมาติดต่อกับเจ้านายล้านนาพบว่า เจ้าหลวงนั้นเป็น'...ผู้นำอิสระที่มีอำนาจเหนือคนในบังคับของตนและเหนือทรัพย์สินรายได้ เป็นผู้สร้างและบังคับใช้กฎหมาย ควบคุมวัดวาอารามและมีพระสงฆ์เป็นผู้รับใช้ ไม่มีกองทัพบกหรือกองทัพเรือ แต่ถ้ามีก็จะอยู่ภายใต้อำนาจพระองค์.... เจ้าหลวง หรือ เจ้าหอคำ หมายถึง เจ้าผู้ครองนคร หรือ พระเจ้าผู้ครองนคร เป็นคำที่ใช้เรียกผู้ปกครองสูงสุดใน 5 หัวเมืองล้านนา (นครเชียงใหม่ นครลำพูน นครลำปาง นครแพร่ นครน่าน) ในสมัยเป็นเมืองประเทศราชของกรุงรัตนโกสินทร์ เป็นประมุขของเจ้านายทั้งหลาย และเป็นตำแหน่งสูงสุดในระบบเจ้าขันห้าใบ มีอำนาจเฉกเช่นพระมหากษัตริย์ และมีฐานะเป็นเจ้าชีวิตของคนทั่วไป เจ้าหลวงที่ทรงอำนาจมากจะเรียกว่า 'เจ้ามหาชีวิต' เจ้าหลวงในยามสงคราม จะเป็นผู้นำทัพหรือบัญชาการการต่อสู้ศัตรู แต่เมื่อถึงยามสงบ เจ้าหลวงจะเป็นประธานในการทำนุบำรุงบ้านเมือง เช่น การสร้างเหมืองฝาย การสร้างถนนหนทางต่างๆ รวมตลอดถึงงานสาธารณกุศลและงานประเพณีหรือพิธีกรรมประจำนครเสมอมา การที่เจ้านายจะขึ้นเป็นเจ้าหลวง ต้องได้รับการสถาปนาฐานันดรศักดิ์ เป็นพระราชอำนาจของพระมหากษัตริย์แห่งอาณาจักรสยาม ที่จะทรงพระกรุณาโปรดเกล้าฯ พระราชทานสัญญาบัตรให้แก่เจ้านายบุตรหลานของเจ้าผู้ครองนครฝ่ายเหนือ ตามที่เจ้านายบุตรหลานแสนท้าวพระยาผู้ใหญ่ในแต่ละราชสำนักหัวเมืองล้านนาประเทศราชได้ขอกราบบังคมทูลเสนอมา มีพานทองคำกลมเครื่องพร้อมเป็นเครื่อยศ คำที่ใช้ เรียกผู้นำสูงสุดในเมืองใหญ่ซึ่งเป็นเมืองเอกคือ เชียงใหม่ ลำพูน ลำปาง แพร่ น่าน เป็นประมุขของเจ้านายทั้งหลาย และมีฐานะเป็นเจ้าชีวิตของคนทั่วไป เจ้าหลวงต้องได้รับการยินยอมจากเหล่าเจ้านายทั้งปวง เจ้าหลวงจะต้องได้รับการแต่งตั้งจากผู้ที่มีอำนาจเหนือกว่า, เจ้าผู้ครองประเทศราช,เจ้าผู้ครองนคร ศักดินาของเจ้าผู้ครองนคร หรือ เจ้าหลวง แบ่งออกเป็น 3 ชั้นยศ ดังนี้ พระเจ้าประเทศราช ถือศักดินา 15,000 ไร่ เจ้าประเทศราช ถือศักดินา 10,000 ไร่ พระยาประเทศราช ถือศักดินา 8,000 ไร่ ฉบับร่างบทความ
ทรงศักดิ์ มุสิกอง (เกิด 7 กรกฎาคม พ.ศ. 2519) เป็นนักการเมืองชาวไทย เป็นสมาชิกสภาผู้แทนราษฎรจังหวัดนครศรีธรรมราช สังกัดพรรคประชาธิปัตย์ และอดีตนายกองค์การบริหารส่วนตำบลปากนคร ประวัติ ทรงศักดิ์ เกิดเมื่อวันที่ 7 กรกฎาคม พ.ศ. 2519 ที่ตำบลปากนคร อำเภอเมืองนครศรีธรรมราช จังหวัดนครศรีธรรมราช เป็นบุตรนายทองเจือ กับนางอาภรณ์ มุสิกอง ด้านครอบครัวสมรสและหย่า มีบุตร 2 คน สำเร็จการศึกษาระดับประถมศึกษา จากโรงเรียนอนุบาลนครศรีธรรมราช ระดับมัธยมศึกษา จากโรงเรียนเบญจมราชูทิศ นครศรีธรรมราช และระดับปริญญาตรี ด้านการบริหาร จากมหาวิทยาลัยเอดิธ โคแวน ประเทศออสเตรเลีย การทำงาน ทรงศักดิ์ เข้าสู่การเมืองโดยเป็นสมาชิกสภาเทศบาลนครนครศรีธรรมราช ต่อมาได้รับเลือกเป็นนายกองค์การบริหารส่วนตำบลปากนคร 3 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้สมัครรับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช สังกัดพรรคประชาธิปัตย์ และได้รับเลือกตั้ง สมาชิกสภาผู้แทนราษฎร ทรงศักดิ์ มุสิกอง ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครศรีธรรมราช สังกัดพรรคประชาธิปัตย์ เครื่องราชอิสริยาภรณ์ อ้างอิง
คาริญญ์ยวัฒ ดุรงค์จิรกานต์ (ชื่อเกิด ศริส หอมหวล; เกิด 21 มิถุนายน พ.ศ. 2527) เป็นนักร้องนำของวงสล็อตแมชชีน-นักแต่งเพลงชาวไทย ปัจจุบันเป็นศิลปินอยู่ในสังกัดเทโร มิวสิค ในเครือ เทโร เอ็นเตอร์เทนเม้นท์ ประวัติ เฟิดมีความสนใจในดนตรีตั้งแต่ในวัยเด็ก โดยก่อตั้งวงดนตรีกับเพื่อนในสมัยมัธยมศึกษาในชื่อวง อะลุ่มอะหล่วย (สล็อตแมชชีน ในปัจจุบัน) โดยมีหนึ่งในสมาชิกปัจจุบัน คือ แก๊ก อธิราช ปิ่นทอง มือเบสของวง ซึ่งคว้ารางวัลรองชนะเลิศอันดับ 1 จากการประกวด ฮอตเวฟ มิวสิก อวอร์ด ครั้งที่ 6 ในปี พ.ศ. 2547 เฟิดได้ออกสตูดิโออัลบั้มแรกกับวงอะลุ่มอะหล่วย โดยเข้าร่วมสังกัด โซนี่ มิวสิก บีอีซี-เทโร (เทโร มิวสิค ในปัจจุบัน) ที่มีชื่อว่า สล็อตแมชชีน โดยในตอนนั้นได้ตัดสินใจเปลี่ยนชื่อวงตามชื่อสตูดิโออัลบั้มแรกของวง ในปี พ.ศ. 2549 เฟิดได้ออกสตูดิโออัลบั้มที่สองกับวง ที่มีชื่อว่า มิวเทชั่น โดยในตอนนั้นวงมีการปรับเปลี่ยนสมาชิก ผลงาน อัลบั้ม สตูดิโออัลบั้ม ชื่ออัลบั้ม ปี สังกัด อ้างอิง สล็อตแมชชีน (Slot Machine) พ.ศ. 2547 โซนี่ มิวสิก บีอีซี-เทโร มิวเทชั่น (Mutation) พ.ศ. 2549 โซนี บีเอ็มจี เกรย์ (Grey) พ.ศ. 2551 เซลล์ (Cell) พ.ศ. 2554 โซนี่ มิวสิค เรนโบว์ (Rainbow) พ.ศ. 2557 บีอีซี-เทโร มิวสิค สปิน เดอะ เวิลด์ (Spin The World) พ.ศ. 2559 เทิร์ด อาย วิว (Third Eye View) พ.ศ. 2563 อีพี ชื่ออีพี ปี สังกัด อ้างอิง สปิน เดอะ เวิลด์ อีพีภาษาไทย (Spin the World Thailand Edition) พ.ศ. 2560 บีอีซี-เทโร มิวสิค เทิร์ด อาย วิว อีพีภาษาไทย (Third Eye View Thai EP) พ.ศ. 2563 อ้างอิง
มาสค์ไรเดอร์เซเบอร์ บาปที่ลึกทั้ง 3 เป็นภาพยนตร์ที่สร้างโดยบริษัทโตเอะ ฉายเมื่อวันที่ 28 มกราคม ค.ศ. 2022 ที่โรงภาพยนตร์ในประเทศญี่ปุ่น การสร้าง เมื่อมีการประกาศสร้างภาพยนตร์ มาสค์ไรเดอร์เซเบอร์ ก็ยังไม่มีภาพยนตร์ภาคแยกแบบเต็มเรื่องของตัวละครใดมาก่อน ดังนั้น ฟุกุดะจึงตัดสินใจใช้โอกาสนี้เล่าเรื่องของพ่อแม่ของรินทาโร่ รวมถึงผลที่โทมะต้องแบกรับจากการช่วยโลกเอาไว้ ต่อมาจึงพัฒนากลายเป็นเรื่องราวที่เชื่อมโยงชะตากรรมของ “สามจอมดาบ” ที่ต่างต่อสู้เพื่อปกป้องสิ่งสำคัญของตนเอง ฟุกุดะยังตั้งใจให้ภาพยนตร์เรื่องนี้เป็นเหมือน “ตอนท้ายปิดฉาก (Epilogue)” ที่เล่าเหตุการณ์หลังจบซีรีส์โดยตรง แม้ในตอนจบของซีรีส์จะสื่อว่าพวกเขาช่วยโลกได้สมบูรณ์แล้ว แต่ภาพยนตร์กลับเปิดเผยว่า ไม่ได้เป็นเช่นนั้นทั้งหมด นอกจากนี้ เดิมทีช่องว่างเวลาของเรื่องราว (time-skip) ถูกกำหนดไว้ 10 ปี แต่ด้วยเหตุผลหลายอย่าง เช่น อายุของเด็ก ๆ ที่แสดงในภาพยนตร์ จึงมีการปรับให้เหลือเพียง 8 ปีแทน เรื่องย่อ ผ่านไปแปดปีแล้ว นับตั้งแต่โทมะและพวกพ้องช่วยโลกจากสตอริอุส ด้วยความช่วยเหลือจาก ซึโด เมย์ และเพื่อนใหม่อย่างมามิยะ โทมะได้ดูแลริคุ เด็กชายวัย 11 ปีที่สูญเสียพ่อแม่ไปในช่วงการต่อสู้กับเมกิโด ด้วยความรู้สึกว่าตนเองมีส่วนรับผิดชอบและต้องการชดใช้ โทมะจึงพยายามทำตัวเป็นพ่อให้ริคุ เด็กที่ใช้ชีวิตต่อไปโดยไม่เคยยิ้มอีกเลย ขณะเดียวกัน เค็นโตะก็ได้กลายเป็นนักแปลหนังสือ และกำลังวางแผนแต่งงานกับทาจิบานะ ยุอินะ ทว่า เหตุการณ์อันเลวร้ายกำลังเกิดขึ้นภายในองค์กรซอร์ดออฟโลกอส เมื่อเหล่านักดาบเริ่มหายตัวไปทีละคน ชินโด รินทาโร่ จึงถูกส่งไปสืบสวน และได้พบกับ มาสค์ไรเดอร์ฟอลเชียนคนใหม่ ชิโนซากิ ชินจิโร่ ที่อ้างว่าเป็นพ่อที่เขาเคยลืมไปแล้ว รินทาโร่สับสนกับความจริงนี้ ขณะเดียวกัน ฟอลเชียนคนใหม่ก็เข้าจู่โจมทั้งโทมะและเค็นโตะ ตัวละครที่ปรากฏเฉพาะในภาพยนตร์ ;มามิยะ ริคุ (間宮 陸) รับบทโดย มิเนกิชิ คิอาระ (嶺岸 煌桜) เป็นบุตรบุญธรรมของ คามิยามะ โทมะ ;ลักกี้ (ラッキー) รับบทโดย เฟสตา (フェスタ) ลักกี้เป็นสุนัขพันธุ์โกลเด้นรีทรีฟเวอร์ที่เป็นของคามิยามะ โทมะ และเป็นเพื่อนเพียงคนเดียวของริคุ ;มามิยะ ริคุ (間宮 陸) / มาสค์ไรเดอร์ฟอลเชียน (仮面ライダーファルシオン) รับบทโดย คิมูระ เรียว (木村 了) เขาเป็นเพื่อนของคามิยามะ โทมะ และเป็นร่างผู้ใหญ่ของ มามิยะ ริคุ ตอนเด็ก ;ชิโนซากิ ชินจิโร่ (篠崎 真二郎) / มาสค์ไรเดอร์ฟอลเชียน (仮面ライダーファルシオン) รับบทโดย ฮาชิโมโตะ ซาโทชิ (橋本 さとし) เป็นบิดาผู้ให้กำเนิดของชินโด รินทาโร่ ;ทาจิบานะ ยุอินะ (立花 結菜) / มาสค์ไรเดอร์ฟอลเชียน (仮面ライダーファルシオン) รับบทโดย อาสึกะ ริน (飛鳥 凛) เป็นคู่หมั้นของฟุคามิยะ เค็นโตะ มาสค์ไรเดอร์ที่ปรากฏตัวเฉพาะในภาพยนตร์ มาสค์ไรเดอร์เอสปาดา อาราเบียนาไนต์ ร่างที่ใช้ อาราเบียนาไนต์วันเดอร์ไรด์บุ๊ค ในการแปลงร่าง ;ท่าไม้ตาย ;อาราเบียนา ไนต์ ฮิสสัทสึ กิริ (アラビアナナイト必殺斬り) มาสค์ไรเดอร์ฟอลเชียน อะเมซิงไซเรน ร่างที่ใช้ อเมซิงไซเรนวันเดอร์ไรด์บุ๊ค ในการแปลงร่างด้วย ฮาเค็นเบลดไดรเวอร์ เมื่อเทียบกับอีเทอร์นัลฟีนิกซ์ ค่าสเตตัสของร่างนี้จะต่ำกว่ามาก แต่ก็ยังสูงกว่าของเซเบอร์ เบลดส์ และเอสปาดา ร่างนี้ยังสามารถงอกปีกสีขาวออกมาจากด้านหลังได้ ด้วยม็อติฟที่อ้างอิงจากไซเรน ฟอลเชียนสามารถปล่อยภาพลวงตาเพื่อทำให้ศัตรูสับสน เปิดโอกาสให้ฟอลเชียนเข้าจู่โจมและกดดันคู่ต่อสู้ในศึกได้อย่างรุนแรง ;ท่าไม้ตาย ;ไซเรน วันเดอร์ (セイレーン・ワンダー)